แฟนผมประจำเดือนมาเดือนตุลา2รอบมา5วันปกติ เดือนพฤศจิกามา3วันมาน้อยกว่าปกติเดือนธันวามา2วันก็น้อยกว่าปกติหมดวันที่15-12-61หลังจากหมดไปไม่กี่วันมีอาการง่วงนอนตลอด กินเก่งมาก ฉี่บ่อย กางเกงที่เคยใส่ได้ก็คับหมด แล้วประมาณ1อาทิตย์ก็รู้สึกเจ็บนมมากนมขยายใหญ่ขึ้น มีตุ่มขึ้นที่นมหลายตุ่ม หน้าท้องออกแบบเห็นได้ชัดแต่ซื้อที่ตรวจมาตรวจก็ไม่เจอ วันที่7-1-62ประจำเดือนก็มาแต่ยังเจ็บนมอยู่ หน้าท้องก็ออกอยู่คับ อยากกรู้ว่าจะมีโออกาสที่จะท้องเปล่าครับ
สวัสดีค่ะ หากนับระยะห่างระหว่างรอบประจำเดือนได้ที่ 21-35 วัน ก็จะถือว่ามีระยะห่างระหว่างรอบประจำเดือนที่ปกติดี และหากประจำเดือนมานาน 2-7 วัน ก็จะถือว่าปกติดีเช่นกัน ทั้งนี้ประจำเดือนในแต่ละรอบเดือนอาจไม่จำเป็นต้องมาเท่ากันก็ได้ ขึ้นอยู่กับหลายปัจจัย เช่น การมีความเครียด ทำงานหนัก ออกกำลังกายมากไป มีน้ำหนักลด หรือมีน้ำหนักเพิ่มขึ้นเร็ว เป็นต้นและเมื่อประจำเดือนมาแล้วในเดือน ธ.ค. หากไม่ได้มีเพศสัมพันธ์อีก โอกาสที่จะตั้งครรภ์ก็ไม่มี ดังนั้น อาการต่างๆ คือ ง่วงนอน กินเก่ง เจ็บเต้านม เต้านมขยาย มีหน้าท้อง จึงไม่ไช่อาการของการตั้งครรภ์ อีกทั้งหากได้ตรวจหาการตั้งครรภ์แล้ว ไม่พบมีการตั้งครรภ์ ก็แสดงว่าไม่มีการตั้งครรภ์เกิดขึ้น โดยอาการต่างๆ ที่เป็นอยู่ คืออาการก่อนการมีประจำเดือนมาได้ เพราะในวันที่ 7 ม.ค. ก็ได้มีประจำเดือนมาดังที่เล่ามาค่ะและในขณะที่มีประจำเดือนมา ก็จะยังคงมีอาการต่างๆ ร่วมได้ เช่น ปวดท้องน้อย ปวดหลัง ปวดเมื่อยตัว เพลีย เบื่ออาหาร เจ็บเต้านม ท้องอืด หน้าท้องป่อง ท้องผูก หรือท้องเสีย อารมณ์แปรปรวน เป็นต้น ดังนั้นจึงไม่ถือว่าผิดปกติอะไร และไม่ได้เกิดจากการตั้งครรภ์ และเมื่อประจำเดือนหาย อาการต่างๆ ก็จะหายไปค่ะ